
Text rozhodnutia
Súd: Najvyšší súd Spisová značka: 10Sžo/396/2015 Identifikačné číslo súdneho spisu: 1013201628 Dátum vydania rozhodnutia: 27. 02. 2017 Meno a priezvisko sudcu, VSÚ: JUDr. Jana Henčeková ECLI: ECLI:SK:NSSR:2017:1013201628.1 Uznesenie Najvyšší súd Slovenskej republiky v právnej veci žalobcu: Ing. H. U., bytom M., zastúpeného JUDr. Štefanom Haulíkom, advokátom, AK so sídlom v Bratislave, Jesenského 2, proti žalovanému: Okresný úrad Malacky, odbor starostlivosti o životné prostredie (právny nástupca Obvodného úradu pre životné prostredie Malacky), so sídlom Záhorácka 2942/60A, Malacky, o preskúmanie zákonnosti rozhodnutia žalovaného č. OUŽP-2013/01004/67/MAR zo dňa 11.07.2013, konajúc o odvolaní R. U., H. J. a G. J. proti uzneseniu Krajského súdu v Bratislave zo dňa 26.09. 2014, č. k. 2S/216/2013-75, takto r o z h o d o l : Najvyšší súd Slovenskej republiky uznesenie Krajského súdu v Bratislave č. k. 2S/216/2013-75 zo dňa 26. septembra 2014 o pripustení pristúpenia ďalších účastníkov konania na strane žalobcu vo vzťahu k účastníkom: R. U., H. J. a G. J. z r u š u j e. o d ô v o d n e n i e : Krajský súd v Bratislave uznesením č. k. 2S/216/2013-75 zo dňa 26.09.2014 pripustil pristúpenie ďalších účastníkov na strane žalobcu tak, že do konania pristupujú ďalší žalobcovia okrem iných aj v rade 16/ R. U., v rade 23/ H. J. a v rade 24/ G. J.. Proti tomuto uzneseniu podali R. U., H. J. a G. J. odvolanie a uviedli, že nesúhlasia s tým, aby vystupovali na strane žalobcu ako účastníci konania. Najvyšší súd Slovenskej republiky ako súd odvolací (§ 10 ods.2 O.s.p.) preskúmal odvolanie R. U., H. J. a G. J. podľa § 212 ods.1 O.s.p., prejednal vec bez nariadenia pojednávania podľa § 214 O.s.p. a jednomyseľne dospel k záveru, že odvolania sú dôvodné, a preto napadnuté uznesenie vo vzťahu k účastníkom R. U., H. J. a G. J. je potrebné zrušiť. Podľa § 92 ods. 1 O.s.p., na návrh účastníka môže súd pripustiť, aby do konania vstúpil ďalší účastník. Súhlas toho, kto má takto do konania vstúpiť, je potrebný, ak má vystupovať na strane navrhovateľa. Nakoľko nebola splnená zákonná podmienka pre vstup účastníkov do konania na strane žalobcu rozhodol súd tak, ako je uvedené vo výroku tohto uznesenia. S poukazom na ustanovenie § 492 ods. 2 zákona č. 162/2015 Z. z. Správny súdny poriadok postupoval odvolací súd v konaní podľa predpisov účinných do 30.06.2016 (zákona č. 99/1963 Zb. Občiansky súdny poriadok). Poučenie: Proti tomuto uzneseniu odvolanie n i e j e prípustné.

